Μπάμιες κλασικές με ντομάτα και κρεμμύδι
Διαβάστε το παλιό κόλπο για το πώς στρώνουμε τις ντομάτες, τα κρεμμύδια και τις μπάμιες όμορφα στην κατσαρόλα και πώς τις αναποδογυρίζουμε μετά το ψήσιμο σε πιατέλα.
750 γρ. μπάμιες, 2 μέτρια κρεμμύδια, τριμμένα, 2 ντομάτες, 6 κουτ. σούπας ελαιόλαδο, 1/2 ματσάκι μαϊντανός (τα φυλλαράκια), ψιλοκομμένος, χυμός από 1 λεμόνι, αλάτι, φρεσκοτριμμένο πιπέρι
Καθαρίζουμε τις μπάμιες κόβοντας το πάνω μέρος από τα κοτσανάκια τους, προσέχοντας, όμως, να μην τα κόψουμε πολύ και βγουν τα σπόρια κατά το μαγείρεμα.Πλένουμε τις μπάμιες και τις σουρώνουμε.Τις βάζουμε σε ένα ρηχό σκεύος και τις ραντίζουμε με το χυμό λεμονιού. Τις αφήνουμε μέχρι να τις χρησιμοποιήσουμε.Κόβουμε την 1 από τις 2 ντομάτες σε ροδέλες και τις βάζουμε στο κέντρο μιας ρηχής κατσαρόλας.Γύρω από την ντομάτα βάζουμε το 1 από τα 2 κρεμμύδια.Από πάνω στρώνουμε κυκλικά τις μπάμιες.Τρίβουμε τη δεύτερη ντομάτα και τη ρίχνουμε πάνω από τις μπάμιες μαζί με το δεύτερο κρεμμύδι.Αλατοπιπερώνουμε, περιχύνουμε με το ελαιόλαδο και προσθέτουμε το μαϊντανό και τόσο νερό ώστε να καλύψουμε τις μπάμιες.Σκεπάζουμε με το καπάκι, βάζουμε την κατσαρόλα πάνω στο μάτι και μαγειρεύουμε σε χαμηλή φωτιά έως ότου μαλακώσουν οι μπάμιες και μείνουν με το λάδι τους.Αποσύρουμε από τη φωτιά και αφήνουμε να κρυώσουν.Ξεσκεπάζουμε, καλύπτουμε την κατσαρόλα με μια μεγάλη πιατέλα και αναποδογυρίζουμε το φαγητό στην πιατέλα. Σερβίρεται κρύο.
Κρεμμύδι,Μπάμιες,Ντομάτα,Vegan,Χορτοφαγικά